**NOTĂ INFORMATIVĂ**

**la proiectul hotărârii Guvernului cu privire**

**la eliberarea păcurii din rezervele de stat**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul a fost elaborat de Ministerul Afacerilor Interne. |
| **2. Condiţiile ce au impus elaborarea proiectului şi finlităţile urmărite**  |
| Proiectul a fost elaborat în temeiul art. 10 alin. (1), alin. (2) lit. a) și alin. (3) și art. 26 alin. (1) din Legea nr.104/2020 cu privire la rezervele de stat și de mobilizare, a Deciziei Prim-ministrului nr. 57/2021, precum și în conformitate cu procesul-verbal nr.12-53-242-7749 din 13.10.2021 al ședinței Comisiei pentru Situaţii Excepționale a Republicii Moldova prin care a fost constatată apariția situației excepționale – situație de alertă pe piața gazelor naturale din Republica Moldova.Scopul proiectului constă în intervenirea statului pentru soluționarea situației excepționale create pe piața gazelor naturale, asigurării securității energetice a țării și protecției populației. Din cauza situației de criză privind livrarea gazelor naturale în Republica Moldova, S.A. ”Termoelectrica” a fost trecută la arderea păcurii. În acest sens, reieșind din faptul că la data de 15 octombrie 2021, S.A. „Termoelectrica” a epuizat stocul disponibil personal de păcură, pentru a nu stopa procesul tehnologic de producere a energiei electrice și termice, Comisia pentru Situații Excepționale a decis eliberarea cantității de 16500 tone de păcură din rezervele de stat, care va permite menținerea procesului tehnologic de asigurare a populației cu energie electrică și termică.Conform proiectului, Agenția Rezerve Materiale va elibera din rezervele de stat către S.A. „Termoelectrica”, cu titlu de deblocare, cantitatea de 16 500 tone de păcură. Arderea păcurii eliberate va permite asigurarea populației și instituțiilor importante cu carater social (grădinițe, spitale, școli, etc.) cu energie electrică, dar și agent termic în perioada rece a anului.Arderea păcurii din rezervele de stat asigură procesul de livrare a agentului termic și electric beneficiarilor de serviciile S.A. „Termoelectrica”, fapt ce permite menținerea unui tarif stabil pentru consumatori și economisirea gazelor naturale, fără a fi ridicate tarifele achitate de populație.Conform evidenței prețul păcurii eliberate din rezervele de stat este de 51659435,28 lei. Însă, în situația crizei energetice la nivel mondial, se atestă o creștere rapidă și necontrolată a prețurilor la produsele petroliere. Prin urmare, este dificilă stabilirea prețului de reintregire a stocului din rezervele de stat cu păcură, acesta fiind determinat și de serviciile de transport, transbordare, descărcare, stocare etc. (pentru transportarea cantității care să asigure completarea rezervelor de stat cu cantitatea eliberată sunt necesare estimativ 11-13 garnituri de tren).Având în vedere că achiziționarea, transportarea și stocarea păcurii este de durată, procesul dat nu este real a fi realizat în anul 2021. În acest context, conform avizului Ministerului Finanțelor, la elaborarea proiectului bugetului de stat pentru anul 2022 Ministerul Afacerilor Interne va înainta propuneri privind alocațiile necesare pentru completarea rezervei de stat cu cantitatea de păcură eliberată. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
| Proiectul nu are ca scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi**  |
|  Proiectul are drept scop eliberarea cantității de 16 500 tone de păcură din rezervele de stat către S.A. „Termoelectrica” pentru asigurarea populației cu agent termic și energie electrică, iar la elaborarea proiectului bugetului de stat pentru anul 2022 Ministerul Afacerilor Interne va înainta propuneri Ministerului Finanțelor privind alocațiile necesare pentru completarea rezervei de stat cu cantitatea de păcură eliberată. |
| **5. Fundamentarea economico-financiară** |
| Implementarea prevederilor prezentului proiect necesită alocarea mijloacelor financiare din bugetul de stat pentru anul 2022. |
| **6. Modul de încorporare a proiectului în cadrul normativ în vigoare**  |
| Aprobarea proiectului nu va genera modificări sau ajustări a cadrului normativ în vigoare. |
| **7. Avizarea şi consultarea publică**  |
| În scopul respectării prevederilor Legii nr. 239/2008 privind transparenţa în procesul decizional, proiectul este plasat pe pagina-web oficială a Ministerului Afacerilor Interne și pe portalul guvernamental [www.particip.gov.md](http://www.particip.gov.md).Proiectul se remite spre avizare instituțiilor responsabile. |
| **8. Expertiza juridică** |
| Proiectul se transmite pentru efectuarea expertizei juridice. |
| **9. Expertiza anticorupție** |
| Proiectul se transmite pentru efectuarea expertizei anticorupție. |

 **Secretar de stat Serghei DIACONU**